ธปท.เผยธุรกิจแบงก์ของไทยโกอินเตอร์มากขึ้น
ธปท.เผยธนาคารพาณิชย์ไทยขยายไปเออีซีเพิ่มขึ้น โดยเฉพาะไปจีนที่มีครบเทียบทุกสาขาธนาคาร
23 มี.ค. 2555

ธปท.เผยธนาคารพาณิชย์ไทยขยายไปเออีซีเพิ่มขึ้น โดยเฉพาะไปจีนที่มีครบเทียบทุกสาขาธนาคาร 
นางสาลินี วังตาล ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย(ธปท.) กล่าวว่า ขณะนี้ธนาคารพาณิชย์ของไทยมีการขยายธุรกิจของไปในเอเซีย รวมถึงกลุ่มประชาคมเศรษฐกิจอาเซียน(เออีซี)มากขึ้น เช่น มีการไปตั้งสาขาธนาคารในประเทศนั้นโดยตรง ไปตั้งสำนักงานตัวแทน ไปร่วมทุนกับสถาบันการเงินท้องถิ่นในประเทศนั้นๆ เป็นต้น เช่น จีน อินโดนีเซีย เวียดนาม ลาว กัมพูชา ซึ่งในกลุ่มเออีซีเข้าใจว่าธนาคารไทยไปตั้งสาขาแทบทุกประเทศแล้ว ยกเว้น พม่า ที่เข้าใจว่ายังอยู่ระหว่างการหารือและดูความค้มค่าทางธุรกิจ
“จริงๆธนาคารในไทยเราเก่ง แข็งแกร่ง มีการขยายไปตั้งในต่างประเทศในรูปแบบต่างๆมากขึ้น ส่วนใหญ่จะนิยมไปจีน ที่เซี่ยงไฮน่าจะมีไปตั้งครบทุกธนาคารแล้ว ที่เห็นการไปตั้งสาขาในต่างประเทศ อาจจะไม่จำเป็นต้องตั้งสาขาเต็มรูปแบบก็ได้ เพราะอาจจะยังไม่คุ้ม แต่เรื่องคุ้มไม่คุ้มไม่ต้องห่วงแต่ละธนาคารมีการประเมินอยู่แล้ว” นางสาลินีกล่าว 
นางสาลินี กล่าวว่า ธนาคารพาณิชย์ของไทยที่ไปต่างประเทศนั้น ส่วนใหญ่ไปตามธุรกรรมการค้าที่เติบโตขึ้นเรื่อยๆ ทำให้ธนาคารต้องตามลูกค้าไป เพื่ออำนวยความสะดวกและดูแลลูกค้าของตัวเอง ซึ่งน่าจะเป็นแนวโน้มที่ธุรกิจธนาคารก็อาจจะรองรับการเติบโตของเศรษบกิจเอเซียและเออีซีด้วย เพราะในช่วง 10 ปีหลังมานี้ ธุรกิจไทยขยายไปในเอเซียมากขึ้น เนื่องจากไม่มีใครไปยุโรป หรือสหรัฐอเมริกาแล้ว เพราะมันอิ่มตัวแล้ว เมื่อธุรกิจไป ลุกค้าไป ธุรกิจธนาคารก็ตามไปด้วยเป็นธรรมดา เพราะธุรกิจธนาคารในไทยมีศักยภาพพอสมควรแล้ว